Text file: 8636.txt
author: LepaSlovenija
downvotes: 7
end consideration date: 2017-10-23
id: '8636'
number comments: 12
number views: 5787
proposal type: Odziv pristojnega organa
response: "Odziv Ministrstva za infrastrukturo\nZakon o motornih vozilih (Uradni list\
  \ RS, \u0161t. 106/10, 23/15 in 68/16 ) v 32. \u010Dlenu dolo\u010Da, da se za registrirano\
  \ vozilo izda prometno dovoljenje in predpisano \u0161tevilo registrskih tablic.\
  \  Navedena dolo\u010Dba glede izdaje prometnega dovoljenja prena\u0161a zahtevo\
  \ evropske Direktivo Sveta 1999/37/ES z dne 29. aprila 1999 o dokumentih za registracijo\
  \ vozil (UL L \u0161t. 138 z dne 1. 6. 1999, str. 57), zadnji\u010D spremenjeno\
  \ z Direktivo Sveta 2013/22/EU z dne 13. maja 2013 o prilagoditvi nekaterih direktiv\
  \ na podro\u010Dju prometne politike zaradi pristopa Republike Hrva\u0161ke (UL\
  \ L \u0161t. 158 z dne 10. 6. 2013, str. 356), ki v prvem odstavku 3. \u010Dlena\
  \ dolo\u010Da, da dr\u017Eave \u010Dlanice izdajo potrdilo o registraciji vozila\
  \ za vozila, ki morajo po njihovi nacionalni zakonodaji biti registrirana. V Republiki\
  \ Sloveniji so pogoji za registracijo dolo\u010Deni v 31. \u010Dlenu navedenega\
  \ zakona, prometno dovoljenje pa se v skladu s 33. \u010Dlenom zakona izda oziroma\
  \ podalj\u0161a njegova veljavnost za:\n \u010Das veljavnosti tehni\u010Dnega pregleda\
  \ in \u010Das za katerega je sklenjeno obvezno zavarovanje in poravnana obveznost\
  \ pla\u010Dila letne dajatve za uporabo vozila v cestnem prometu. \n Izpolnjevanje\
  \ pogojev mora biti izpolnjeno kumulativno, kar preverja registracijska organizacija.\n\
  Postopek registracije vozila ali podalj\u0161anja veljavnosti prometnega dovoljenja\
  \ se pri\u010Dne na osnovi vloge stranke (lastnik/uporabnik vozila) in se obravnava\
  \ v skladu z zakonom, ki ureja splo\u0161ni upravni postopek.\nZa nova osebna vozila\
  \ je dolo\u010Deno, da morajo opraviti prvi tehni\u010Dni pregled po \u0161tirih\
  \ letih od prve registracije. Zakon o motornih vozilih \u017Ee danes omogo\u010D\
  a, da lastnik vozila ob prvi registraciji vozila uredi veljavnost prometnega dovoljenja\
  \ za \u0161tiri leta, ker v tem obdobju ni treba opraviti tehni\u010Dnega pregleda\
  \ vozila. Navedeno seveda velja, \u010De sta izpolnjena tudi druga dva pogoja, to\
  \ je, da je tudi zavarovalna polica veljavna za obdobje \u0161tirih let in tudi\
  \ pla\u010Dana letna dajatev za \u0161tiri leta. V takem primeru lastniku vozila\
  \ ni treba opravljati vmesnih podalj\u0161anj veljavnosti prometnega dovoljenja\
  \ (obi\u010Dajno enoletnih), saj je to veljavno za \u0161tiri leta.\nVeljavno prometno\
  \ dovoljenje je en od pogojev za udele\u017Ebo vozila v cestnem prometu. Navedeno\
  \ velja tako na obmo\u010Dju Republike Slovenije kot v mednarodnem prometu, kar\
  \ je zahtevano z Dunajsko konvencijo o cestnem prometu. Prometno dovoljenje v mednarodnem\
  \ prometu je torej obvezno, teoreti\u010Dno pa bi bila mo\u017Ena sprememba glede\
  \ zahtevanega prometnega dovoljenja samo za udele\u017Ebo vozila v cestnem prometu\
  \ v Republiki Sloveniji.\nOb upo\u0161tevanju predhodno navedenega bi predlagano\
  \ samodejno podalj\u0161evanje veljavnosti prometnega dovoljenja osebnega vozila\
  \ do \u010Detrtega leta starosti povzro\u010Dilo:\nspremembo sistema pla\u010Dil\
  \ letne dajatve za uporabo vozila v cestnem prometu;\nsprememba sistemov za prenos\
  \ podatkov o sklenjenih zavarovalnih policah in  njihova kontrola;\nuvedbo sistemov\
  \ za nadzorne organe, da lahko neposredno ob kontroli prometa pregleduje podatke\
  \ o vozilih;\nspremembo sistema, ki podpira delovanje evidence registriranih vozil;\n\
  spremembo na\u010Dina obravnavanja prometnih nesre\u010D.\nV nadaljevanju podajamo\
  \ podrobnej\u0161o obrazlo\u017Eitev posledic.\n1. Sprememba sistema pla\u010Dil\
  \ letne dajatve za uporabo vozila v cestnem prometu En od pogojev za registracijo\
  \ vozila oziroma podalj\u0161anje veljavnosti prometnega dovoljenja je tudi pla\u010D\
  ilo letne dajatve za uporabo vozila v cestnem prometu. Sistem pla\u010Dil letne\
  \ dajatve za uporabo vozil v cestnem prometu deluje na na\u010Din, da mora biti\
  \ letna dajatev pla\u010Dana v enkratnem znesku pred registracijo vozila oziroma\
  \ podalj\u0161anjem veljavnosti prometnega dovoljenja. Letno dajatev se lahko pla\u010D\
  a neposredno pri registracijski organizaciji ali pa neposredno na vpla\u010Dilni\
  \ ra\u010Dun, dolo\u010Den s predpisi o na\u010Dinu pla\u010Devanja obveznih dajatev.\
  \ Izvedeno pla\u010Dilo v ustreznem znesku pred navedenima postopkoma preveri registracijska\
  \ organizacija. Vsa vpla\u010Dila in vra\u010Dila se evidentirajo v sistemu MRVL,\
  \ ki podpira delovanje evidence registriranih vozil. Navedeno pomeni, da lastnik/uporabnik\
  \ vozila pla\u010Da letno dajatev brez kakr\u0161nihkoli pozivov dr\u017Eave oziroma\
  \ nadzornih organov, zato v tem delu tudi ni nobenih stro\u0161kov dr\u017Eave zaradi\
  \ npr. tiskanja pla\u010Dilnih nalogov, po\u0161iljanja pla\u010Dilnih nalogov,\
  \ izterjave nepla\u010Danih dolgov\u2026.\nPrihodki od letne dajatve so prihodek\
  \ prora\u010Duna Republike Slovenje, kot namenska sredstva za izvedbo investicij\
  \ in vzdr\u017Eevanje javne prometne infrastrukture v Republiki Sloveniji.\nPredlagano\
  \ avtomatsko podalj\u0161anje veljavnosti prometnega dovoljenja bi povzro\u010D\
  ilo, da se opisani sistem letne dajatve spremeni na na\u010Din, da Republika Slovenija\
  \ uvede nov sistem, ki bo lastnikom/uporabnikom vozil po\u0161iljala obra\u010D\
  une in polo\u017Enice za pla\u010Dilo letne dajatve na naslove prebivali\u0161\u010D\
  \ oziroma sede\u017Eev. Sistem bi moral kontrolirati pravo\u010Dasna pla\u010Dila\
  \ in v primeru nepla\u010Dila podajati predloge za izvr\u0161bo. Navedenemu bi sledila\
  \ \u0161e izvr\u0161ba. Pri\u010Dakovati bi bilo, da bi se ustrezna pla\u010Dila\
  \ letne dajatve zmanj\u0161ala, kar bi ogrozilo sistem financiranja investicij in\
  \ vzdr\u017Eevanja javne prometne infrastrukture, ogromne stro\u0161ke pa bi povzro\u010D\
  ila \u0161e uvedba in vzdr\u017Eevanje novega sistema za letno dajatev. Vsekakor\
  \ pa bi sprememba povzro\u010Dila tudi nove kadrovske potrebe za vodenje teh postopkov.\n\
  \ 2. Sprememba sistemov za prenos podatkov o sklenjenih zavarovalnih policah in\
  \  njihova kontrola En od pogojev za registracijo vozila oziroma podalj\u0161anje\
  \ veljavnosti prometnega dovoljenja je tudi dokazilo o sklenjenem zavarovanju avtomobilske\
  \ odgovornosti. Navedeno dokazilo je treba predlo\u017Eiti registracijski organizaciji.\
  \ Zavarovalnice \u0161e nimajo skupne baze navedenih dokazil, iz katere bi sistem\
  \ MRVL pridobival podatke o sklenjenih zavarovanjih in tako kontroliral izpolnjevanje\
  \ tega pogoja za registracijo vozil ali podalj\u0161anje veljavnosti prometnega\
  \ dovoljenja. Predlo\u017Eitev tega dokazila je tako do nadaljnjega obvezna.\n 3.\
  \ Uvedba sistemov za nadzorne organe, da lahko neposredno ob kontroli prometa pregleduje\
  \ podatke o vozilih Nadzorni organi (razni in\u0161pektorati, Policija, Finan\u010D\
  ni urad Republike Slovenije) \u0161e nimajo vzpostavljenih sistemov, ki bi omogo\u010D\
  ali kontrolo cestnega prometa z neposrednim vpogledovanjem ali neposrednim pridobivanjem\
  \ podatkov iz sistema MRVL, ki podpira delovanje evidence registriranih vozil. Veljavno\
  \ prometno dovoljenje v obliki javne listine je tako obvezen dokument za udele\u017E\
  bo vozila v cestnem  prometu.\nPredlagano avtomatsko podalj\u0161anje veljavnosti\
  \ prometnega dovoljenja bi povzro\u010Dilo, da se vzpostavi sistem ali sistemi za\
  \ prenos podatkov iz evidence registriranih vozil neposredno do nadzornih organov,\
  \ ki izvajajo kontrolo cestnega prometa na mestu samem. Ker gre v tem primeru tudi\
  \ za posredovanje osebnih podatkov, bi moral biti tak sistem dodatno informacijsko\
  \ varovan. Vzpostavitev takega sistema bi povzro\u010Dila ogromne stro\u0161ke in\
  \ dodatne kadrovske posledice za vzpostavitev, upravljanje in vzdr\u017Eevanje tega\
  \ sistema.\n4. Sprememba sistema, ki podpira delovanje evidence registriranih vozil\
  \ Sistem MRVL deluje na na\u010Din, kot je danes dolo\u010Den z zakonodajo, kar\
  \ pomeni, da bi predlagano avtomatsko podalj\u0161anje veljavnosti prometnega dovoljenja\
  \ povzro\u010Dilo spremembe v delovanju MRVL za pridobivanje, shranjevanje, obdelavo\
  \ in kontrolo novih podatkov ter  distribucijo teh podatkov nadzornim organom. Take\
  \ spremembe povzro\u010Dijo nadgradnjo sistema in finan\u010Dne posledice, za katere\
  \ pa Ministrstvo za infrastrukturo nima zagotovljenih sredstev.\n5. Spremembo na\u010D\
  ina obravnavanja prometnih nesre\u010D Glede navedbe, da policist vidi vse podatke\
  \ \u0161e preden nas zaustavi podajamo pojasnilo Policije, da vsi policisti pri\
  \ svojem delu nimajo ustrezne opreme s katero bi lahko preverili veljavnost prometnega\
  \ dovoljenja in ostale podatke iz te listine.  Zato bi bilo veliko ve\u010D preverjanj\
  \ preko radijskih postaj, to pa bi bila dodatna obremenitev za de\u017Eurne policiste\
  \ in Operativno komunikacijske centre. Policija je tudi opozorila, da se v prometnih\
  \ nesre\u010Dah I. kategorije lahko udele\u017Eenci med seboj dogovorijo in izmenjajo\
  \ podatke, brez sodelovanja Policije. Podatke si tako izmenjajo iz prometnega in\
  \ vozni\u0161kega dovoljenja. V primeru elektronskega prometnega dovoljenja bi lahko\
  \ udele\u017Eenec dal druge ali napa\u010Dne podatke (uporaba registrskih tablic\
  \ na drugem vozilu, ukradene registrske tablice...), to pa bi dodatno ote\u017E\
  ilo povrnitev \u0161kode o\u0161kodovancem.\n Nenazadnje pa bi predlagana sprememba\
  \ imela vpliv tudi na sam potek postopka, ki se sedaj vodi v skladu z zakonom, ki\
  \ ureja splo\u0161ni upravni postopek.\nGlede na navedeno Ministrstvo za infrastrukturo\
  \ ne podpira podanega predloga.\n "
response date: 2017-12-27
response due date: null
sent date: 2017-10-02
title: "Ukinitev prometnih dovoljenj in avtomatsko podalj\u0161anje v prvih 4 letih"
upvotes: 20
url: https://predlagam.vladi.si/predlog/8636
